Landsrettens afgørelse ændres, således at Højesteret tager kærendes påstand til følge, hvorefter partsbetegnelsen DAB ændres til Gladsaxe almennyttige Boligselskab, Afdeling Stengårdsvænge
Ret: Højesteret (3. instans)
Faggruppe: Civilsag — Visse kæresager
Sagsemner: Retspleje og civilproces;

Betegnelse af sagsøgte i domstolenes digitale sagsportal tilladt ændret

Sag BS-14521/2022-HJR

Kendelse afsagt den 10. november 2022

Kærende 2, tidligere Indkærede
(advokat Per Michael Klausen)

mod

DAB
og
Gladsaxe almennyttige Boligselskab, Afdeling Stengårdsvænge
(advokat Jens Larsen for begge)

Det selskab, der i sagsportalen var indtastet som sagsøgt, blev tilladt ændret

Sagen angik, om det kunne tillades Kærende 2, tidligere Indkærede uden samtykke at ændre

betegnelsen af sagsøgte i domstolenes digitale sagsportal.

I november 2020 anlagde Kærende 2, tidligere Indkærede sag gennem domstolenes digitale

sagsportal (minretssag.dk) for betaling i henhold til rekvisitioner vedrørende en entreprise.

Af de indtastede oplysninger i sagsportalen fremgik, at DAB var sagsøgt, men ifølge et

dokument, der samtidig blev publiceret på sagsportalen som ”Suppl. sagsoplysninger” og

betegnet ”Stævning” , var sagen anlagt mod ”Gladsaxe almennyttige Boligselskab Afdeling

Stengårdsvænge” . Det fremgik af dokumentet, at tvisten var opstået som følge af et påstået

aftalebrud i forbindelse med et entrepriseprojekt bestilt af Gladsaxe almennyttige

Boligselskab, Afdeling Stengårdsvænge. Dokumentet blev umiddelbart efter publiceringen

sendt pr. mail til en ansat i DAB, som Kærende 2, tidligere Indkærede i tiden op til

sagsanlægget havde korresponderet med om den opståede tvist.

Under disse omstændigheder og efter en konkret vurdering tillod Højesteret at ændre

betegnelsen af sagsøgte på sagsportalen fra DAB til Gladsaxe almennyttige Boligselskab,

Afdeling Stengårdsvænge. Landsretten var kommet til et andet resultat.